Welcome to Sunny Florida

Welcome to Sunny Florida on yhdysvaltalaisen laulaja-lauluntekijä Tori Amosin videojulkaisu, joka ilmestyi DVD:nä 18. toukokuuta 2004. DVD sisältää West Palm Beachissä Floridassa syyskuussa 2003 pidetyn konsertin ja lisämateriaalia. DVD:n mukana julkaistiin Scarlet’s Hidden Treasures -niminen EP, joka sisältää kuusi Amosin vuoden 2002 albumilta Scarlet’s Walk pois jäänyttä kappaletta. Welcome to Sunny Florida nousi Iso-Britanniassa musiikkivideojulkaisujen listan sijalle 1 ja Yhdysvalloissa sijalle 2.

Videojulkaisu

Taustaa
DVD sisältää West Palm Beachissa Floridassa 4. syyskuuta 2003 pidetyn konsertin. Konsertti päätti Amosin Lottapianos-kiertueen, jolla Amos markkinoi vuoden 2002 albumiaan Scarlet’s Walk. Hän esittää konsertissa Scarlet’s Walk -albumin kappaleita sekä vanhempaa tuotantoaan. Konsertissa Amos laulaa ja soittaa Bösendorfer-pianoa ja sähköurkuja. Häntä säestävät basisti Jon Evans ja rumpali Matt Chamberlain. DVD:llä on mukana myös lisämateriaalia kuten Amosin ja hänen äitinsä Mary Ellen Amosin haastattelut sekä backstage-materiaalia.

Listasijoitukset
Welcome to Sunny Florida menestyi hyvin etenkin Isossa-Britanniassa ja Yhdysvalloissa. Se nousi ykköseksi Britannian musiikkivideojulkaisujen listalla. Yhdysvalloissa se nousi Billboardin videojulkaisujen listalla sijalle kaksi.

Sisältö

Scarlet’s Hidden Treasures

Scarlet’s Hidden Treasures on Tori Amosin EP, joka sisältää kuusi Amosin vuoden 2002 albumilta Scarlet’s Walk pois jäänyttä kappaletta. Kappaleet julkaistiin Welcome to Sunny Florida -DVD:n mukana tulevalla CD:llä.

EP:n kappaleet julkaistiin remasteroituna suoratoistopalveluissa vuonna 2023. EP:lle lisättiin tuolloin kaksi muuta kappaletta samalta aikakaudelta. Kappale "Mountain" oli julkaistu aiemmin Scarlet’s Web -nettisivulla Scarlet’s Walk -albumin julkaisun jälkeen vuonna 2002 ja oli tuolloin saatavilla vain rajatun ajan. Kappale "Operation Peter Pan" oli julkaistu CD:llä albumin ensimmäisen singlen "A Sorta Fairytale" B-puolena.

Kappaleet

Lähteet

Vuoden 2004 konserttitallenteet
Vuoden 2004 EP:t
Tori Amosin videot
Tori Amosin albumit